**NAVODILO NOSEČNICI ZA IZVEDBO 75 g OGTT (oralni glukozno tolerančni test)**

NAMEN PREISKAVE

Diagnostični test za nosečniško sladkorno bolezen, ki se izvaja pri **nosečnicah v 24. - 28. tednu** **nosečnosti.**

PRIPRAVA PREISKOVANKE

OGTT predvidoma **traja 2 uri.**

Na odvzem **pridite tešči**. Ne jejte vsaj 8 do 14 ur pred odvzemom. Vsaj 3 dni pred testom uživajte normalno prehrano. Upoštevajte navodila zdravnika.

Test izvajamo vsak **dan zjutraj**, in sicer se je potrebno **na** **sprejemnem okencu** zglasiti med **7:15 in 8:00.**

IZVEDBA TESTA

* Preiskovanki se odvzame prvi vzorec krvi pred zaužitjem raztopine glukoze (**0 h**). Orientacijsko se ji določi glukozo v krvi z glukometrom. Glede na rezultat meritve, test zaključimo ali izvedemo obremenitev z glukozo.
* Obremenitev s 75 g brezvodne glukoze v 250 – 300 ml vode: preiskovanka mora raztopino glukoze zaužiti v 5 min, čas se šteje od prvega zaužitega požirka. Sledita odvzema krvi po 60 min in 120 min.
* Po zaužitju raztopine glukoze se preiskovanka vrne v čakalnico, kjer počaka do naslednjega odvzema krvi. Medtem ne sme jesti, piti ali kaditi, pogojno je dovoljen le kak požirek vode.
* 60 min po zaužitju raztopine glukoze, sledi odvzem krvi za ponovno določitev koncentracije glukoze (**1 h**). Preiskovanka se po odvzemu vrne v čakalnico, kjer počaka do naslednjega odvzema. Medtem ne sme jesti, piti ali kaditi, pogojno je dovoljen le kak požirek vode.
* 120 min po zaužitju raztopine glukoze sledi ponovni odvzem krvi **(2 h**), po katerem preiskovanka zaključi s testom in lahko nadaljuje z običajnimi telesnimi aktivnostmi in uživanjem hrane.